หุ้นซิ่งสาย 8 เก็งกำไรเทคนิคล้วนภาคบ่าย
บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
24 มี.ค. 2558

บริษัท หลักทรัพย์ ธนชาต จำกัด (มหาชน)ระบุเทคนิคหุ้นเด่นรอบบ่ายนี้
TPIPL “ซื้อ” ราคาหุ้นมีจังหวะฟื้นตัวขึ้นด้วยรูปแบบ Bullish Piercing Line คาดว่าจะสามารถฟื้นตัวขึ้นไปทดสอบเส้นค่าเฉลี่ย 3 เดือนบริเวณ 2.50  บาท มีเป้าหมายสำคัญในการฟื้นตัวที่บริเวณ 2.64 บาท
PRECHA “ซื้อ” ราคาหุ้นฟื้นตัวกลับขึ้นมายืนเหนือเส้นค่าเฉลี่ย 3 เดือน มีสัญญาณบวกจากเครื่องมือ MACD และ DI  คาดว่าจะสามารถแกว่งขึ้นต่อไปทดสอบแนวต้านแรกที่ 3.20 บาท และถัดไปที่ 3.34 บาท
MOONG “ซื้อ” ราคาหุ้นดีดตัวแรงพร้อมปริมาณการซื้อขายหนาแน่น สอดคล้องกับเส้นค่าเฉลี่ย 7-14-21 วันที่เรียงตัวตัดกันเกิดสัญญาณซื้อ มีโอกาสแกว่งตัวขึ้นต่อเนื่อง โดยมีเป้าหมายในการทำกำไรบริเวณ 10.00 บาท
BTC “ซื้อ” ราคาหุ้นเริ่มฟื้นตัวขึ้นด้วยรูปแบบ Bullish Engulfing และสามารถกลับมายืนเหนือเส้นค่าเฉลี่ยระยะ 7 วัน สอดคล้องกับเครื่องมือ DI- ที่เริ่มชี้ลงเป็นสัญญาณกลับฟื้นตัว มีเป้าหมายในการฟื้นตัวระยะสั้นบริเวณ 1.40 บาท  